Atvažiavom. Paskutinė stotelė.
Pasiimkite savo daiktus ir išlipkite.
Ačiū.
KAVINĖ DIRBA VISĄ PARĄ
Ponios ir ponai, sveiki atvykę
į geriausią pramogų vietą pasaulyje.
Kraują stingdantys atrakcionai, pramogos ir jaunam, ir senam.
Paskubėkite, paskubėkite.
Pamatykite Rytų gražuoles
ir jų uždraustuosius šokius jūsų išsilavinimui
ir pramogai.
Išbandykite sėkmę.
Mole, žiūrėk, ką tau atnešiau. Saldainių.
Pasiruošusi? Turi sumuštinių?
Paskutinė galimybė pamatyti ypatingą keistenybę.
Jūsų žiniai, šis eksponatas
rodomas tik mokslo bei švietimo tikslais.
Iš kur šis padaras? Žvėris jis ar žmogus?
Ateikite. Ateikite ir sužinokite.
Šį padarą tyrinėję pažangiausi mokslininkai
iš Europos ir Amerikos pripažino jį žmogumi.
Neabejotinai žmogumi.
Jis net kelias savaites išgyvena be maisto ar vandens,
gyvas vien tik oru.
Tačiau jums pasisekė, nes šįvakar mes jį maitinsime.
Zuikeli.
Už šį reginį paimsime papildomai,
bet suma nesieks nė dolerio, nė 50 centų, o 25 centus.
Ketvirtis dolerio ir jūs pamatysite, kuo jis minta.
Kraują iš roplių bei paukščių
jis čiulpia lyg kūdikis motinos pieną.
Suleisk dantis! Nagi!
Ne.
Prašom. Ketvirtis dolerio.
25 centai. Mokėkite.
Ateikite ir gaukite prizą!
Ei, biče.
Čia tau negalima.
Tu.
Tu tas žąsinas iš autobuso.
Sekei mane, taip?
Kodėl?
Ką pasakysi, vyruti?
Tu - padorus vyrukas? Ieškai darbo?
- Iš jo - jokios naudos. - Pala.
Duok man minutę.
Artėja lietus. Reikės greit susipakuot. Man reikia rankų.
Darbas - sunkus.
Gausi dolerį ir eisi savais keliais.
Supratai?
Skaičiuojam iki trijų, vyrai.
Pasiruošę?
Vienas, du, trys.
Leidžiam.
Guldykite stulpą!
Padėti suskaičiuoti, Rokfeleri?
Buvo doleris,
bet atskaičiavau už Padaro šou.
Taip, aš tave mačiau, mulki.
Duosiu penkis už radiją.
Žinai, mes apsistosim už 30 km nuo čia.
Duosiu penkis
plius lėkštė karšto maisto nuvykus į vietą.
MODERNIOS VONIOS 10 CENTŲ
10 PASIRODYMŲ
Greičiau, vyrai. Reikia pagalbos. Vikriau.
Ei, tu. Radiste, ateik.
Tas padaras pabėgo.
Jei pamatysi jį, vienas prie jo nesiartink.
Sugaukim tą mulkį.
Žiūrėkit po sunkvežimiu.
Ne, toliau. Iki pat pramogų namų.
Paskubėk!
Įleisiu tave.
PRAKEIKSMO NAMAI
Eik į vidų. Jei pamatysi jį, išstumk.
Aš lauksiu kitoje pusėje.
PAŽVELK Į SAVE, NUSIDĖJĖLI
Ei, vyruti, visi tavęs ieško.
Aš nešvilpsiu, nes tu man nieko blogo nepadarei.
Tiesiog išeik.
Eikš, aš tau nieko nedarysiu.
Aš - ne toks.
Ramiai.
Ei!
Tu jį užmuši. Jėzau, vyruti!
Vajė, ar jis negyvas?
Man čia farų nereikia. Neškit jį lauk.
Į galą.
Narvas - gale.
Po šimts.
Jėzau.
Lauk! Greičiau.
Atgal! Atgal.
Ateikite ir pamatykite
nepaaiškinamą visatos paslaptį.
Jis žmogus ar žvėris?
Aš - ne toks.
Liaudis moka pinigus, nes patys geriau pasijunta.
Pamatę, kaip šitas mulkis
ėda vištas gyvas.
Kaip galva?
Pasisuk.
Ten, už ąsočių yra čiužinių.
Gali pernakvoti ten šiąnakt.
Neperšlapk lietuje.
Toliau, už kampo.
Gal nori nuolatinio darbo, jaunuoli?
Čia, žinok,
niekam nerūpi, kas tu toks ar ką esi pridirbęs.
Labas!
Taip.
LANKSČIAUSIAS PASAULYJE ŽMOGUS GYVATĖ
Labas rytas.
Turi vonią?
Žinoma.
Vakar atvykau, tai pamaniau...
Žinoma.
Dešimt centų. Gausi muilo gabalą
ir karšto vandens.
Palikt atviras duris?
Taip. Dešimt centų palik ant stalo.
Atleisk, kad pažadinau, mielasis. Atėjo išsimaudyti.
Vis tiek miestelyje turiu reikalų.
Labas rytas.
Ir paieškosiu kur pusryčių.
Bet žiūrėk, kad tai būtų pusryčiai, širduk.
Pažadėk Zinai, kad neisi į jokią nelegalią girdyklą.
Pažįstate šias kortas?
Ir Taro.
Stiprus daiktas.
Gal jums pasiseks ir Zina jums paburs,
po to kai išsimaudysite.
Drabužius gali susidėti ten,
ant kėdės.
Prašyčiau kiaušinių à la Benedict, kruasaną,
jus d'orange, café au lait,
štai taip.
Au revoir, ma chérie.
Truputį padedu Klemui.
Klemui?
Gal gali panešiot prekes ir pas mane?
Pašildyt publiką.
Mes rengiame aiškiaregystės šou.
Ką man tektų daryti?
Nieko ypatingo. Sklandžiai kalbėti.
Pietiečiams kalbame pietietiškai, o vakariečiams - vakarietiškai.
Mielas spektaklėlis.
Prisitaikom. Kalbam vietos žmonių kalba.
Lėtai juos apkeri, bet greit susižeri pinigus.
Galėtum paprekiauti smulkmenomis.
O laisvu laiku Pytas pamokytų tave vieno kito triuko.
Tau puikiai seksis, pamatysi.
Tu turi šarmo.
Ko?
Na...
į tave malonu žiūrėti.
Tu - vaikščiojanti bėda, tiesa?
- Ne, ponia. Su manim - jokių bėdų. - O taip, tu toks.
Taip, esi. Tu esi "galbūt".
O tie "galbūt"
labai blogi.
Na, nieko sau.
- Verčiau eisiu. - Aha.
Pamėgink ištrūkti, kvailiuk.
BRUNAS STIPRIAUSIAS ŽMOGUS ŽEMĖJE
Perimk. Man keliai skauda.
Tu nuolat su savo keliais.
Aš - Majoras!
Mažiausias žinomas vyras,
namidžitsu meistras ir slapto Rytų metodo žinovas.
Statau 20 dolerių, jog įveiksiu imtynėse bet kurį iš jūsų.
Nesidrovėkite. Jei turite man klausimų,
ponas Karlailas surinks jūsų korteles ir vokus.
Būtinai užrašykite klausimus,
savo vardą kortelėje ir įdėkite į voką.
- Tik nežiūrėkite į kitų korteles. - Ačiū.
Būkime mandagūs ir neprisišaukime bėdų.
Visi turime penkis pojūčius.
- Panele Mole, turite klausimą? - Ne.
Gerai. Tada ir atsakymo negausite.
Visi girdime, matome, galime liesti ir jaučiame skonį.
Esu apdovanota šeštuoju pojūčiu.
Turiu tiesioginį ryšį, taip sakant, su eteriu.
Ačiū, pone Karlailai.
Pasirinkite savo lemtį ar užuolaidų spalvą...
Zina surinko nemažai žmonių, Pytai.
Tu - girtas? Liaukis, Pytai.
Pytai, Zina jau pradeda.
Perskaitysiu pirmą kortelę.
Jai jos tuoj prireiks.
Abigailė.
- Užrašyk. Kur kreida? - Čia.
Žmonės manęs klausia, ar man padeda kokia dvasia?
Žinot, mielieji, man paklūsta dvasios,
esančios šiame butelyje.
Alkoholio dvasios.
Nerimauja dėl motinos. Jau greit skaitys.
Paskui - kitos kortelės, girdi?
Žinau, žinau.
Klausimai jau eteryje.
Aš prie jų neprisiliečiau.
Neskaičiau nė vieno.
Man ir nereikia, nes aš žinau štai čia.
Štai, Zina.
Abigailė - nerimauja Motina $
Viena moteris
nerimauja dėl motinos.
Ar jos mama pasveiks?
Pytas - girtas.
Nueisiu.
Matau raidę.
Taip. A raidė.
Tai - aš.
Abigailė? Ar toks jūsų vardas, brangute?
Jūsų mamai teko daug ir sunkiai...
- Mole. - Kuris vokas, Pytai?
- Nežinau. - Šitas?
Nepamenu.
Atleisk man, Mole.
Dabar pamėginsiu perskaityti kitą klausimą.
Aš nežinau, kuris.
Ponia Zina.
Pasakykite man daugiau.
Prašau.
Pasakykite jai, ponia Zina. Jei galite.
Jūs turite porą brolių ar seserų, tiesa?
Ne, neturiu, ponia.
Tik vieną seserį.
Mano brolis mirė.
Taip.
Bet aš jį matau.
Tai mane ir suklaidino. Jūsų brolis - čia.
Jo ranka - jums ant peties.
Jaučiate?
Taip.
Taip, kažką pajutau.
Pajutau jo ranką.
O Dieve! Hari!
Kaip tu?
Vargšė moteris norėjo sužinot daugiau.
Žinoma.
- Ką jai pasakei? - Tiesą.
Praleidom klausimą, tad teko užimti publiką.
Juk tai - tik triukas.
Jai buvo skaudu.
Gerai, kad pasakei tiesą.
Taip...
Daviau jai amuletą.
Atleisk man, kad praleidau klausimą.
Nesuprantu, kodėl pasakei jai tiesą?
Mes vaiduoklių šou nedarom.
Pokalbiai su dvasiomis nesibaigia geruoju.
Ar blogai būtų suteikti jai vilties?
Kokia viltis, jei tai - melas, Stenai?
O tos kortos tada kas?
Taro?
Jos - visai kas kita, širduk.
Aš jas ir sau nusikeliu. Ir Pytui.
Visada gaunu atsakymą.
Nupirkau jas tau Paryžiuje.
Gyvenome "Ritz" viešbutyje.
Šou vyko net keturias savaites.
To turo metu parašiau beveik visą žodžių sistemą.
Ten mes ištobulinome savo metodą. Tiesa, Džordžai?
Vis dar mokate?
Žinoma.
Stentonai,
duok Zinai kokį savo daiktą. Bet kokį.
Prašau sutelkti dėmesį į daiktą, kurį laikau savo rankoje, profesoriau.
Ką galite man pasakyti?
Rankinis laikrodis.
Odinė apyrankė.
Žalvaris, ne auksas.
Senas ir nudėvėtas.
Bet labai brangus...
Jis tau nepriklausė, taip?
Tu jį paėmei ar...
Tu pavogei jį, tiesa?
Matau vyresnį vyrą.
Berniukas jo nekenčia.
Berniukas nori, kad jį mylėtų,
bet jis jaučia tam vyrui neapykantą...
Mirtis.
Mirtis ir mirties palinkėjimas.
Jis mylėjo šį laikrodį.
Jis juo didžiavosi, mano tėvas.
Nejaugi?
Ne, ne.
Pakaks.
Viskas - čia.
Matai,
kiekvienam žodžiui priskiriamas skaičius,
o tas skaičius veda prie kito žodžio.
Štai!
Zina juos man pasako.
"Prašau sutelkti dėmesį į daiktą, kurį laikau savo rankoje, profesoriau."
"Prašau", "daiktas", 21.
Kirtis ant "sutelkti"
reiškia, kad jis senas ir nudėvėtas.
Pigus.
Štai.
Bet
turi mokėti skaityti klientą.
Jo judesius, kalbą, drabužius.
Žmonės trokšte trokšta papasakoti tau apie save.
Trokšta būti pastebėtais.
Ar tai ne tiesa?
Bet kaip sužinote, ar pataikėte?
Padarai pauzę.
Taip.
Palauki.
"Atleiskite."
"Man reikia atsigerti vandens."
Arba nualpsti.
Išsekintas pastangos.
O kaip sužinojai apie mano tėvą?
Tai jau iš bendro išsilavinimo.
"Juodoji vaivorykštė".
Bendri dalykai, tinkantys visiems.
Taupus, tačiau dosnus, uždaras, tačiau draugiškas,
ir jūs
nekenčiate jo, bet kartu ir mylite.
Visi yra turėję sunkumų.
Kažką, ko nekentė.
Šėšėlių iš praeities.
Berniukai paprastai susiję su tėvais.
Jei klientas vyresnis,
sakai, kad jis yra kažką praradęs.
O jei jaunesnis?
Tada - tėvas.
Visada tėvas.
Na,
nešuosi tai pas Klemą.
Gera diena šiandien buvo.
Puiki diena.
Mano mielas Pytas.
Skauda man širdį dėl jo.
Ne, ne. Tau daugiau jokio alkoholio, Pytai.
Pažadėjau Zinai.
Zina nesužinos, Klemai.
Tik vieną butelį.
Tiek to. Paskutinį kartą.
Eik.
Ačiū, Klemai. Ačiū.
Štai mano angelėliai.
Padėk čia. Čia jo vieta.
Ne.
Nusuk veidą, jis - drovus.
Štai mano konservuoti gražuoliai.
"Užsimezgę tokiu pat geismu,
kaip ir mes visi, vaikštantys šia žeme,
tačiau pakrikę jau motinos įsčiose.
Nesutverti išgyventi."
Daugelis jų miršta vos gimę
arba dar gimdoje.
Šitas - retenybė.
Enochas.
Pavadinau jį bibliniu vardu.
Niekšelis pražudė savo motiną gimdamas.
Muistėsi porą dienų bliaudamas kaip veršis.
Akimis seka tave kaip tie portretai.
Raudonoje dėžėje - metanolis.
Tinka konservavimui, netinka gėrimui.
Nuodas, bjaurus nuodas.
Mėlynoje dėžėje -
cukranendrių degtinė, dvigubo distiliavimo.
Nuo jo gerklė peršti it musių sukąsta buliaus subinė.
Parduodu mūsiškiams už pusę dolerio už kvortą.
Nedrįsk jos vogti.
Tau teks traukt pinigą
kaip ir visiems kitiems.
Aš negeriu.
Kokie mes doruoliai.
Tiesiog pasakyk, kad supratai.
- Aš supratau. - Ką supratai?
Nevogti degtinės.
Teisingai.
Elkis pagal taisykles, nemalk man šūdo.
Tokia pamoka.
Klemas prašė tau perduoti.
Šešios kvortos numeriui.
Numeriui.
Gaila, tiesa?
Padėk ten.
Štai.
Pytai.
Mielai pasimokyčiau, jei sutiktum mane mokyti.
Tave mokyti?
Suprantu, kad nenori išduoti paslapčių.
Ne. Ne dėl to, mano berniuk.
Tiesiog senokai
niekas nesisiūlė man į mokinius.
- Ačiū. - Taip.
- Žinai, kur mane rasti. - Žinau.
Geros dienos.
Nesileiskite suviliojami geidulio ar puikybės.
Šiuo apgailėtinu padaru buvau paverstas
už tai, kad neklausiau tėvų.
Jie norėjo kaip geriau...
Gimusi žaibų audros metu,
kai atmosfera buvo pripildyta elektrostatinės galios.
Dabar aš sugebu ištverti tūkstančius
tūkstančių voltų,
einančių per mano kūną.
Bet jūs verčiau neikite per arti,
nes elektra gali nutrenkti jus,
jei stovėsite per arti.
Aš - ne toks.
Aš - ne toks, ne toks.
Mole.
Noriu tau kai ką parodyti. Turi sekundę?
Turiu porą minučių iki Zinos numerio.
Mačiau tavo pasirodymą ir man jis patiko,
bet man gimė idėja.
Savo numeryje tu... Tiesiog pasakoji istoriją...
O kas, jei surengtum pasirodymą? Ką manai?
Elektros kėdė, tave į ją pasodina.
Išvydusi antrankius, publika ima smalsauti, kas čia bus.
Staiga įeina vyrukas su budelio kauke.
Patraukia svirtį, visi išsigąsta.
Jie mano, tu gali mirti,
o tu bum ir juos visus nustebini.
Ką pasakysi?
Tu nori mane nužudyti?
Tik sekundei.
Tada tu atgyji.
Tu nupiešei mane?
Aš piešiau tai, ką įsivaizdavau.
Gali užsidirbti piešdamas.
Mama mane vesdavo į konkursus, o aš juos laimėdavau.
Laimėdavau juos, bet nežinau...
Aš tik...
Aš visada piešiau. Taip man lengviau galvoti.
Mes rodom pigius atrakcionus.
Čia joks numeris nebūna geras.
Tu - per gera šiai makalynei.
Manai, jog aš - kitokia, bet tai netiesa.
O gal tavyje matau tai, ko pati nematai.
- Tikrai? - Juk tai įmanoma.
Gal man visa tai tinka.
Aš netikiu.
Jei man čia netinka,
tai tau - dar labiau.
Ką manai?
Gerai atrodai.
Pagalvok.
Dabar - laiptai.
Pasiruošusi?
Voilà.
Visai kaip piešinyje, tiesa?
Ne, sėsk į kėdę.
Tu pats tai padarei? Kada?
Rankas padėk čia.
- Šitaip? - Taip.
Matai? Majore. Tai - drama.
Tavo užduotis - patraukti svirtį.
Nesilenk, kai kalbi su manim.
Aš nesilenkiu, aš rodau tau.
Turi atlenkti svirtį.
Ne, su jėga, daugiau dramos.
Išlenk nugarą, suimk dviem rankom. Štai.
Elektros iškrovos skraido aplink, visi persigandę.
Ar ji liks gyva ar mirs? Pirmyn, atgal.
O tu ją išgelbėsi, trauk atgal, abiem rankom.
Su jėga... Štai taip!
Pančiai nukrenta, dūmai rūksta.
Aš dar nebaigiau, bet čia sklis žiežirbos.
Nežinau, kokią abrą kadabrą sumanei, bet šito aš nemūvėsiu.
Bet taip gerai atrodo.
Tu ką, staiga inžinierium tapai?
Tokia pati guma, tokia pati elektros srovė.
Tik įdomesnis numeris.
O ką daro šitas ratas?
Kažkokia nesąmonė.
Žinai, ką?
- Aš pagalvosiu. - Aš sutinku.
Manau, sumanymas - geras.
Gerai.
Kur susiruošei?
Nuvešiu Pytą su Zina į miestą.
Ką nors parvežt?
Ne, nereikia.
- Kas tau? - Nieko.
Kažko dažnokai plepi su Mole.
Aš pažinojau jos tėvą. Gerai pažinojau.
Seną sukčių.
Spėju, tu jam nepatiktum.
Aš jam pažadėjau pasirūpinti dukra ir pasirūpinsiu.
Aš dar turiu parako, žinok.
Įskaudinsi tą merginą, aš tau parodysiu.
Ką tu čia veiki?
Susapnavau sapną ir nebegalėjau užmigti.
Papasakosi?
Sapnavau tėtį.
Jis mirė?
Sapne jis buvo gyvas ir šypsojosi man.
Lažinuosi, kad jis buvo gražus.
Mergaitės būna panašios į tėčius.
"Mere Margarete Keihil, nepamiršk šypsotis", sakydavo jis.
Nemėgau šypsotis, bet jam šypsodavausi.
Žavus buvo, tad išsisukdavo iš bet kur.
Suprantu jį.
- Papasakok man daugiau. - Apie jį?
Apie save.
Ką apie mane?
Žinau, kad mėgsti saldainius
ir skaityti.
Ir šokti.
Kada paskutinį sykį šokai?
- Senokai. - Taip?
Ištaisysim padėtį.
Pasiruošusi?
Pirmyn.
Aš galvojau apie tai, ką sakei, Stenai.
Ką aš sakiau?
Prisimenu.
Kur keliautume?
Aš galėčiau sukurti mums abiem numerį.
Apie ką tu?
Kalbu apie numerį, kuris mus išgarsins.
Mus kvies geriausi viešbučiai ir salės
nuo rytinės iki vakarinės pakrančių.
- Tai tik svajonė. - Ne, Mole. Tu verta daugiau.
Jei leistum man, paklosiu visą pasaulį tau po kojomis.
Mole.
Eikš. Man reik pagalbos.
Žaizda jo galvoje negyja.
Musės aplipo.
Karščiuoja.
- Jis negyvas? - Ne. Bet vos laikosi.
JĖZUS GELBĖJA
Girdėjai?
Tas neūžauga vokietis, panašus į Čapliną,
užgrobė Lenkiją!
Drąsus velnias. Padėk jį čia.
- Eime! - Lauksi?
Atsakinėsi į klausimus? Ne! Jie paims jį ir pasirūpins juo.
- Palikti jį... - Palik, pasakiau!
Negalim juk palikt jo lietuje.
Neapsimesk, kad tau rūpi.
Nori valgyt? Aš - taip!
Eikš! Vaišinu kepsniu su kiaušiniais.
Širdele, atnešk druskos ir pipirų.
Kaip žmogų paverti padaru?
Nemeluosiu. Nelengva.
Išsirenki beviltišką pijoką.
Visiškai nusigėrusį, supranti?
Kur išsirenki?
Baisiuose skersgatviuose, ant traukinių bėgių, nakvynės namuose ir panašiai.
Daug vyrų grįžta iš karo jau sėdę ant opiumo ir alkoholio.
Opiumas juos rimtai pavergia,
bet suvilioji juos alkoholiu.
Sakai jiems,
kad turi jiems darbelio. Laikino.
Būtinai pabrėži tai.
Tik laikinai, kol gausim kitą padarą.
Gėralą pastiprini opiumo tinktūra.
Lašas vienam buteliui, ne daugiau.
Bet...
Jis atsiduria, kaip mano, rojuje.
Tada sakai jam,
kad pasidairysi kito tipo.
Jis klausia: "Ar aš netinku?"
Sakai jam: "Nė velnio netinki.
Nepritrauki man žiūrovų, turi elgtis kaip padaras. Eik lauk."
Ir nueini.
Tą naktį
iš lėto skaitai jam paskaitą.
Po kurio laiko jis ima blaivėti,
jį apima traukuliai, jis klykia, apimtas panikos.
Kalbėdamas leidi jam galvoti.
O tada numeti jam vištą.
Ir jis paklūsta.
Jėzau.
Vargšas žmogus.
Šitaip.
Smilius ir vidurinis pirštai, pusiau sulenkti, lygiagretūs nykščiui.
Lyg ketintum kažką išpešti iš oro.
Kairė ranka - ant smilkinio.
Tai reiškia, kad klausi spalvos, tekstūros, detalių.
Štai taip.
Jūs - talentingas.
Nesuprantu, kaip jums tai pavyksta, Pytai.
Viską prisiminti ir tuo pat metu
linksminti publiką.
jei moki skaityt žmones, tai dėl to, kad vaikystėje
turėjai nuspėti iš anksto, kada nutiks tai, kas tave kankino.
Jei su tavim išties blogai elgėsi,
tuomet viduje atsiranda bedugnė.
Niekada nebus gana.
Jos niekuo neužpildysi.
Klemas laužia naują padarą.
Neduoda kvaišalų.
Vargšas. Turbūt kone išsikraustė iš proto.
Manau, šiąnakt mes su Džordžu miegosim apačioje.
Stenai, berniuk mano.
Būk geras, suveik man buteliuką cukranendrių degtinaitės?
Pytai, užsimerk ir miegok.
Man reik paskatinimo, sūnau.
Pažiūrėsiu.
Šaunuolis.
Jėzau.
Nejauti ritmo.
Ką tu darai?
Aš nenoriu nieko bloga. Man tiesiog smalsu.
Stenai, neteisingai panaudota ši knyga gali prišaukt nelaimę.
Ar supranti?
Todėl lioviausi tai daręs.
Aš praradau nuovoką.
Kai žmogus patiki savo melu,
patiki, kad turi galią,
jis praranda nuovoką.
Nes jis patiki, kad visa tai - tiesa.
O nukenčia žmonės. Geri, dievobaimingi žmonės.
Ir tu imi meluoti. Tu meluoji.
O pasibaigus melui, viskas.
Dievo veidas žvelgia į tave.
Visur, kad ir kur bepasisuksi.
Joks žmogus nepabėgs nuo Dievo.
Taip, pone.
Smilius ir vidurinis pirštai sulenkti,
lygiagretūs nykščiui.
Kairė - prie smilkinio, vidurinis ir smilius sulenkti.
Lygiagretūs nykščiui.
Ranka - ties smilkiniu.
Klausiu apie detales.
Ne! Ne! Kur jis? Kur jis?
Pytas! Ne!
Zina!
Ei, Klemai, turim bėdą!
Pytas. Pagaliau jis tai padarė.
Jis nejuda.
Pytai. O, mano... Pytas.
Pytai!
Nuodėmė ir išganymas.
Rojus ir pragaras.
Sužinokite, ką tai reiškia čia, Žemėje.
Lai veidrodžiai parodo jums, kas esate ir kas būsite.
Paskubėkite, paskubėkite!
Išdrįskite!
Pramogos jaunam ir senam!
Amžiaus sensacija!
Dešimt atrakcionų už vieną bilietą.
Paskubėkite, paskubėkite.
Ateikite ir gaukite prizą.
- Klemai! - Taip.
Farai. Mačiau keturias policijos mašinas.
Šūdas.
Jei jie pamatys mano padarą, mums šakės.
Aš jį paslėpsiu.
Užkalbink juos, kad turėčiau laiko.
Sukviesk visus vyrus,
tegu eina tos scenos link.
Opapa.
Greičiau! Judinkitės!
Pareigūne, kas atsitiko?
Su kitais kartu.
Čia - orderis? Kam?
Tik nereikia tų teisinių pliurpalų.
Mes vis tiek uždarysim šitą jūsų cirką.
Taip, pone.
...organizavo neteisėtus renginius,
demonstruojant smurtą gyvūnų ir žmonių atžvilgiu.
Ir jūs, panele.
Šiame miestelyje gyvena mūsų žmonos ir dukterys.
Esate sulaikome už nepadorią išvaizdą. Suimkite ją!
Ne, stokite! Pasitraukite!
- Gausi lazdų. - Ratas sukasi.
Elektra turi kažkur dėtis.
Majore, prašau!
Jei leisite, pone, galėsite nuteisti mus sąžiningai
kaip karalius Saliamonas.
Pasitraukite visi!
Todėl ji priversta vilkėti tokią aprangą.
Jos kūnu eina srovė.
Mole?
Mole? Kaip tu?
Iš kelio.
Ji ką tik išgelbėjo jūsų gyvybes.
Mole.
Aš uždarau jus.
Aš jums ne jūsų dviveidis policininkas,
bučiuojantis kunigui pėdas sekmadieniais, o šešias dienas
imantis kyšius.
Ar jūsų vardas Džeremajus?
Džeremajus, Džeremajus...
Džededajus Džadas.
Taip.
Yra svarbus reikalas, pone.
Jei tik skirtumėte man minutę.
Aš gavau žinią.
Ir manau, jūs norėtumėte ją sužinoti, bet tik ne šiems žmonėms girdint.
Prašau jūsų, pone.
Niekas nė iš vietos.
Ačiū.
Aš - Stentonas Karlailas, maršalai Džadai, esu kilęs iš škotų.
O škotai yra apdovanoti, kaip sakoma,
antruoju regėjimu.
Man žinoma, pavyzdžiui, kad
kad esate itin įtarus žmogus,
bet kartu ir stipriai ištikimas.
Gana teisingas apibrėžimas.
Ir tai - ne mano reikalas,
nes žinau, kad savo reikalus susitvarkote pats
ir ne tik savo reikalus...
Bet jaučiu, jog jūsų vaikystė
buvo paženklinta liga.
Ir ji vis dar
nepaleidžia jūsų ligi šiolei.
Jaučiu kažkokį keistą daiktą. Amuletą, atminimą.
Nešiojate jį su savimi, seniai jį turite.
Kas Merė?
Šventa moteris.
Mano motina.
Galiu pamatyti?
Ar galit jį man parodyti, pone?
Taip.
Ji nori jums pasakyti, kad
kad jūsų liga nesutrukdė jums tapti puikiu žmogumi, atvirkščiai.
Jūsų bendruomenė jus myli ir jaučiasi su jumis saugiai, pone.
Ir taip, jūs negalėjote tarnauti savo šaliai užsienyje,
bet ginate mus čia, tėvynėje.
Ir šis medalionas,
šis medalionas primins jums, kaip ji jus mylėjo.
Ir kol laikysite jį prie širdies,
kur gyvena ir jūsų Viešpats Jėzus Kristus, jis saugos jus ateityje.
Ji nori jums pasakyti štai ką, pone.
Tik būdamas gailestingas,
žmogus įgyja tikrą galią.
Pavogęs orderį iš to faro,
perskaičiau maršalo pavardę.
Paprasta kaip du pirštus apmyžt.
Žinai, kas įdomu? Pytas sakydavo,
kad ne iš drabužių, o iš batų
gali pasakyt daugiau apie žmogų.
Taip.
O jo kairysis batas - su storesniu padu.
Turbūt vaikystėje sirgo poliomielitu ar kuo.
Kariuomenė jo, mamyčiuko, nepriėmė.
Supratau tai iš jo akių.
- Geras. - Nes pats toks buvau.
Jis ketino mus susemti, Klemai, tas ūsuotasis.
Pamačiau grandinėlę ant kaklo,
iškaulijau parodyti. Švento Kristoforo medalionas, Biblija ir visa kita.
Pamaniau, kad jis turėjo pažinoti kokią Merę.
Taip.
Ir ką tu manai? Viešpats buvo mums maloningas.
Jo motina buvo Merė.
Surietei jį!
Mole, ieškojau tavęs.
Ar viskas gerai?
Aš pasiruošusi, Stenai.
Kam?
Palikti visa tai ir keliaut su tavim.
Mes pasiruošę.
- Matei mane ten. - Mačiau.
Visą gyvenimą ieškojau kažko,
kas man gerai sektųsi. Ir radau, Mole.
Manau, aš pasiruošęs.
Žinau, kad tu pasiruošęs, Stenai.
Ir žinau, kad visad manim rūpinsiesi, taip?
Taip, jei leisi man.
O kaip Zina?
Dėl Pyto?
- Nenorėčiau jos skaudint. - Tu ir neskaudinsi.
Zina - patyrusi moteris. Ji viską supranta.
Visi žino, kad esu tau neabejingas.
Mole, likau čia tik dėl tavęs.
Matei Molę?
Stenai?
Aš nesu leidusi vyrui padaryti tai iki galo.
Aš to nenorėjau.
Su manim dėl nieko nesijaudink, kiškuti.
Bėgam. Pasiimk daiktus.
Brunai!
Mole! Ne. Eime su manim.
Atstokit nuo jo!
Sumautas netikša.
Ne! Atstok!
Aš tave įspėjau.
- Brunai, tu jį užmuši! - Ateik čia!
Liaukis! Paleisk jį!
- Aš jį nudėsiu! - Atstok nuo jo.
Eik lauk! Aš jį myliu! Aš išeinu!
Nesupranti? Aš su juo išeinu!
Nori, kad grąžinčiau knygą?
Ne.
Tu ją užsidirbai.
Kruopščiai mokeisi.
Pasiruošusi?
Kam?
Pasauliui po tavo kojomis, kiškuti.
Vienas, "bus". Keturi - "sakyti".
"Ar pasakysite šiai poniai, apie ką ji galvoja?"
PO DVIEJŲ METŲ
Aštuoni - "pasitikėti".
"Nepasitikėkite niekuo, kas suinteresuotas."
Devyni, "prarastas".
Devyni, "visiškas", visko praradimas.
Septyni, "vienišumas".
Keturi, "sakyti". Devyni, "visiškas".
"Noriu jums papasakoti apie visišką vienišumą".
Aštuoni, "pasitikėti".
Šeši, "neigiamas".
Tėve.
Tu jau miršti.
Noriu tau...
Stenai, kas tau?
Taip. Tęsk. Rytoj laukia du pasirodymai.
"Vienišumas".
Du, "baimė".
"Detalių pabrėžimas".
Ratas. "Išsipildžiusi pranašystė".
Palaukite.
Moteris.
Galima konkrečiau?
Inicialai R ir S.
R.
Taip.
Taip, R.
Spėju, jūs žinote, apie ką aš kalbu, tiesa?
Jūs ir vėl teisus.
Tu susimovei.
Stenai.
Kitas pasirodymas po 30 minučių. Ačiū visiems.
Mes tiek repetuojame, o tu vis klysti.
Aš likau vienas. Kas atsitiko?
Atleisk. Aš, tikriausiai, pavargau.
Pažiūrėkime, kiek žmonių liks antram šou.
Kišeninis laikrodis.
Auksas.
Susikaupkite. Ar jums ateina kokios detalės?
Ten yra kažkas užrašyta.
Raidės, ar aš teisus?
Taip.
- Meistre Stentonai, gal įvardintumėte... - Galėčiau?
Prašom, duokite man daiktą.
Ne, ačiū. Aš pati laikysiu.
Gerai.
Meistre Stentonai, kokį daiktą laiko ponia?
Kažkas iš aukso. Auksinė rankinė.
Patylėk, vaikeli.
Aš pati klausinėsiu.
Kas šioje rankinėje?
Ponia.
Ką tai reiškia?
Sakote, kad jūs - tikras,
o aš sakau, kad jūs abu naudojate kažkokius
žodinius kodus.
Čia nėra jokių triukų, ponia.
Mes jūsų niekaip neapgaudinėjam.
Tada atsakykite man.
Kas šioje rankinėje?
Įprasti daiktai.
Lūpdažis ir nosinaitė.
Pernelyg paprasta, tiesa?
Ponios ir ponai, aš pirmą kartą matau
šią moterį.
Ir jos rankinę matau pirmą kartą.
Tačiau joje yra kai kas įdomaus.
Nedidelis pistoletas.
Nikeliuotas, dramblio kaulo rankena.
Galima?
Jūs teigiate, kad nešiojatės jį savigynos tikslais,
bet aš manau, kad jums patinka jį turėti.
Manau,
jūs jaučiatės galinga.
Ponia,
jūs nesate galinga.
Pakankamai galinga.
Jūs buvote vienturtė šeimoje, tiesa?
Jūsų motina mirė, kai buvote dar vaikas?
Jos šešėlis jus persekioja.
Juk nebūdavo nė dienos, kad ji jūsų negniuždytų.
O tas ginklas...
tas ginklas jūsų rankinėje...
Kartais jus aplanko tamsios mintys, tiesa?
Tiesa?
Ar jūsų inicialai C ir K?
Taip.
Jūs patyrėte netektį? Artimo žmogaus, neseniai.
O Dieve. Džulijanas?
Tęskite.
Jis - šalia jūsų.
Jo ranka - ant jūsų dešinio peties. Jaučiate?
Taip. Jis nori jums kai ką pasakyti.
Jis nori, kad žinotumėte, jog jis jumis labai didžiuojasi ir kad...
Kas ten buvo?
Aš nežinau.
Kažkas kitokio.
Matei, kaip ta moteris mane puolė?
Aš mačiau, kaip tu užsipuolei ją ir tą vyrą.
Ką čia kalbi?
Tu pasimetei. Aš mus ištraukiau.
Kodėl pribaigei ją?
Turėjau. Publika būtų mus nušvilpusi.
Kai ji užsipuolė mane, nebegalėjau šiaip jos paleisti.
O kodėl taip susirūpinai?
Aš daviau tau laikrodžio inicialus,
o tu tai pavertei į vaiduoklių šou.
Mole, ar mes kalbame apie tą patį pasirodymą?
Minia plojo atsistojusi. Kada taip buvo?
Mūsų darbas - mentalizmas,
o visi tai priima kaip šuniukų ant dviejų kojyčių pasivaikščiojimus,
bet šįvakar buvo kitaip. Derėtų tai palikti.
Ta moteris sėdėjo prie vieno staliuko su tuo vargšu vyru,
ir aš ją mačiau ne pirmą sykį.
Kada dar?
Ei, artiste.
Su tavim kai kas nori susitikti.
Ačiū.
- Tai - jie. - Iš kur žinai?
Žinoma, kad jie.
Tuomet aš su jais nesusitiksiu.
Susitiksi.
Tu pakalbėsi su tuo vargšu vyru, kurį išgąsdinai.
Paaiškink jam viską. Pasakyk tiesą.
Gerai. Tiesą.
Ir kad daugiau to nebūtų.
Nebus. Patenkinta?
Bet geras buvo šou, pripažink.
Atleiskite, kad priverčiau jus laukti.
Pone Karlailai, galiu ir palaukti.
Aš - Čarlzas Kimbalas.
Teisėjas Kimbalas.
Tikėjausi jūsų asmeninės konsultacijos.
Čarlzai, galiu?
Čarlzai...
Tai, ką jūs šįvakar patyrėte...
Aš sumokėsiu jums dvigubai.
Aš ne apie tai.
Žinokite...
Ar ji - su jumis?
Čarlzas teiravosi mano nuomonės prieš kalbindamas jus.
Asmeninių konsultacijų mes neteikiame.
Mole, prašyčiau.
Manau, ponas Karlailas laukia atsiprašymo.
Kodėl turėčiau?
Jūs pagerinote mūsų pasirodymą, tad ačiū jums.
Jūs ieškote paguodos?
Taip.
Manau, mes galime ją jums suteikti.
Stenai...
Aš sutinku.
Tik šįkart.
Ačiū, pone Karlailai.
Štai, Čarlzai.
Užrašyk ant mano.
Čia - mano namų adresas.
16.30 val., trečiadienį.
Aš ateisiu.
Dėkoju, pone Karlailai. Panele.
"Daktarė Lilit Riter. Psichologė".
Daktarė. Nieko sau.
Labas vakaras, Džozefai. Galite pasmulkinti?
Taip.
- Ačiū. - Žinau, pyksti.
Žinoma, kad žinai.
Tu juk skaitai kitų mintis.
- Kalbiesi su mirusiaisiais, pameni? - Liaukis, Mole.
Kodėl sutikai?
Juk matei, koks jis prislėgtas. Ką turėjau jam atsakyti?
Ne!
- Kur eini? - Turiu paskambinti.
Gali skambint iš kambario.
Eik sau.
Aš pripilsiu vonią. Paskubėk, kad neatvėstų.
Priešai egzistuoja.
Negalime nematyti fakto, jog mūsų žmonės, mūsų teritorija ir mūsų...
Man rodos, mes su jumis galime nemažai nuveikti šiame mieste.
Mes su jumis galime nemažai nuveikti šiame mieste.
Man rodos, mes su jumis galime nemažai nuveikti šiame mieste.
DR. LILIT RITER PSICHOLOGIJOS MOKSLŲ DAKTARĖ
Pone Karlailai, užeikite.
Rami diena?
Ar negirdėjote?
Mes kariaujame.
Girdėjau.
RUZVELTO KREIPIMASIS Į TAUTĄ
Iš kur žinojote, kad atėjau aš?
Kas jus čia atvedė?
Juk palikote man savo kortelę.
Tai štai.
Ne. Aš niekada negeriu.
Mikrofonai.
Taip. Garso įrašymui.
Ar dabar įrašinėjate?
Ne.
Mano kabinetas įrengtas taip, kad įrašinėčiau sesijas.
Elegantiškiau, bet jūs sukčiaujate.
Kaip ir aš.
Ar tikrai?
Iš kur sužinojote apie pistoletą?
Moku perskaityti klientą.
Sužinoti, ko jis nori.
Ir aš - klientė, tiesa?
Ko aš noriu?
Būti pamatyta. Kaip ir visi.
Ar tikrai?
Žinai, ko žmonės nori, tada kalbi
apie sveikatą, turtą, meilę.
Išsiaiškini, ko jie bijo ir įsiūlai jiems tą patį.
Svarbu neperspausti.
Norite žinoti, kaip sužinojau apie ginklą?
Akių raištį nusiėmiau dėl dramatiškumo,
kad paveikčiau publiką
ir tam, kad pamatyčiau, kaip laikėte rankinę.
Alkūnė atsikišusi, vadinasi, rankinė sunki.
Laikėte kairėje rankoje, žiedo nebuvo.
Nei žymės, netekėjusi.
Vakarais vaikštot po klubus,
mėgstate pramogas,
bet spėju, nevengiate ir prastesnių vietų, tiesa?
Jei noriu, randu kur išsipurvinti sijoną.
Gyvenate viena.
Be vyro.
Turite laikyti ginklą,
bet jūs - tikra ledi, tad tai ne koks šautuvas.
Greičiausiai 22, 25 kalibro,
keturių, šešių šūvių.
Vertinate grožį, todėl nikeliuotas, dramblio kaulo rankena.
Bet jūs minėjote mano motiną.
Kodėl?
Tokios damos kaip jūs turi bėdų su motinomis.
Ir su tėvais.
Aišku.
Elektros kompleksas.
Šito neišmanau.
Bet jus perskaityti nėra sunku.
Jei mane taip lengva perskaityti, kodėl atėjote?
Tas teisėjas - svarbus asmuo mieste?
Teisėjas Kimbalas. Už jį svarbesnio nėr.
Jūsų pacientas?
Mano tėvo draugas.
Jūs - porelė?
Kodėl to klausiate?
Jūs turite jam įtakos.
Jo žmona - mano pacientė.
Felicija - įdomi moteris.
Ar jūs esate lankęsis pas psichologą?
Nežinočiau, ką jam pasakoti.
Paprasta. Apie ką galvojate?
- Dabar? - Taip.
Apie jus.
Mane?
- Ir ką apie mane? - Noriu, kad prieitumėte arčiau,
kad geriau jus apžiūrėčiau.
Tam čia atėjote?
Pažiūrėti į mane?
Ne. Jei man padėtumėte, mes su jumis nemažai nuveiktumėme šiame mieste.
Mes?
Jūs man suteiksite žinių apie teisėją
ir kitus svarbius asmenis,
o aš jums atsilyginsiu.
Manote, kad galite man pasiūlyti kažką įdomaus?
Nieko nėr svarbiau šiame pasauly už pinigus.
Gerai.
Aš jums duosiu, ko norite.
Mainais į tiesą.
Tiesą apie ką?
Apie save.
Suteiksiu jums šiek tiek informacijos,
o jūs man pasakysite tiesą.
Ir nemeluokite.
Aš suprasiu.
Ir viskas?
Klokite.
Kimbalas neteko sūnaus.
Vienturčio.
Džulijano.
23-ejų.
Nieko neužsirašinėkite.
Čia jums ne koks cirko triukas.
Jokių pėdsakų.
Jokių raštelių. Supratau.
Džulijanas įstojo į armiją prieš Felicijos valią
ir žuvo fronte.
Galėsiu tai panaudoti.
Ponios ir ponai, labai jums dėkoju.
Panelė Keihi.
Atleisk, kad ilgai neskambinau.
Kai nepaskambinai rudenį, jau maniau...
Suprantu. Atleisk man.
Gal atvyksi mūsų aplankyti prieš tai, kaip užsidarysite žiemai?
Ei, Mole?
Kaip tu? Tik tai noriu žinoti.
Aš - puikiai. Tikrai. Viskas gerai, Brunai.
Man jau metas, bet aš visų jūsų pasiilgau.
Perduok linkėjimų Majorui ir Zinai.
Ir visiems.
Gerai.
Kaip viskas vyks, ponia?
Daktare.
Prašau atsigulti.
Gal geriau pasėdėsiu, jei jūs nieko prieš.
Jei prigultumėte, pavyktų nueiti giliau.
Pradžioje gal pasėdėsiu.
Kai pasiūliau jums išgerti,
jūs atsakėte, kad negeriate.
Nes negeriu.
Bet jūs pasakėte tai su pasididžiavimu.
Galėjote paimti taurę ir negerti.
Galėjote atsakyti "Ne dabar" ir padėti ją į šalį.
Bet jūs atsakėte: "Ne. Aš niekada negeriu."
Alkoholis su mano darbu nedera.
Turi nuolat būti budrus.
Kai dirbi, nėr laiko atsipalaiduot.
O jūs dabar dirbate?
Aš visada dirbu, daktare.
Ar jūsų tėvas gėrė?
Jis liovėsi, kai man buvo dešimt metų.
O prieš tai?
Žinoma, kad gėrė. Antraip nebūtų ko liautis.
Kai pyliau viskį,
jūs susiraukėte.
Kodėl?
Tikrai?
Taip.
To visai nebūtina aptarinėti.
Tiesa. Mes taip sutarėme.
Man nepatiko jo kvapas.
Jūs stovėjote už trijų metrų.
Gėrimas man nemaloniai kvepėjo.
- Kaip? - Kaip metanolis.
Esate gėręs metanolio?
Ne. Niekada.
"Niekada."
Vėl šis žodis.
Prašau, prigulkite.
Prašau.
Vienas pažįstamas vyrukas.
Išgėrė metanolio ir pakratė kojas.
Apie ką galvojate dabar?
Kažkokią nesąmonę.
Neskubėkite.
Apie pianinus.
Smulkiau.
Dar mama.
Ar ji grojo pianinu?
Kuo tai susiję?
- Ji gėrė? - Truputį, kaip visi.
Bet ne kaip tu.
Tu niekada negeri.
Ji buvo graži, jūsų motina.
Man - taip.
Kas grojo pianinu, pone Karlailai?
Toks Hamfris.
Jis buvo mano tėvų draugas.
Dirbo varjetė.
Kokio amžiaus buvo tas vyras atrakcionuose? Kuris mirė.
Kokį vardą sakėte?
Vardo nesakiau.
Pytas.
Iš kur Pytas gavo to alkoholio?
Aš jam jo daviau.
Bet aš suklydau.
Suklydot?
Kas jis jums buvo?
- Jūs juo žavėjotės? - Kai kuriais jo bruožais.
Manau, jūs gailėjote jo.
Nežinau.
Jis tiesiog nepasinaudojo savo šansu.
Ar Pytas mokė jus?
Taip.
Jis buvo vyresnis, tiesa?
Jis galėjo jums būti tėvas.
Manau, pakaks.
Ar vaikystėje mikčiojote?
Ne.
Nes jūsų kūnas nesąmoningai sujuda.
Vos juntamai linktelite galva - aukštyn, žemyn.
Ir Hamfris.
Ar jis nepadoriai su jumis elgėsi, smurtavo?
Užsičiaupkite.
Atsakykite, Stentonai.
Hamfris išsivedė mano mamą,
nes mano tėvui pritrūko vyriškumo pakovot už ją.
Bibliją citavęs dviveidis.
Įtikinėjo žmones pasakomis apie Jėzų ir laimingą gyvenimą po mirties.
O kuo įtikinėjate jūs?
Aš - aferistas, žinau.
Kartais sukčiauju, žinau.
Bet aš nesu panašus į tėvą ir niekada nebūsiu.
"Niekada."
Vėl tas žodis.
Mes su juo padirbėsime.
Jis dabar tobulina pradanginimo triuką.
- Jis negali liautis. - Bus populiaru.
Puikus pasirodymas.
Aš juos pakviečiau. Pyksti?
Kodėl turėčiau?
Labas, Stenai.
Vykstame į Gibtauną,
pamanėme, užsuksime, kaip seni draugai.
Džordžai.
Ar jūs valgėte?
Tik gėrėme.
- Užsakyk maisto. - Gerai.
Jūs čia ilgam?
Ne.
Pasiruošusi?
Štai taip.
Puikiai!
Tau puikiai sekasi.
Tas pats, tik su kitais drabužiais.
Ir...
Tik nereikia pasirodymų su dvasiomis.
Ar ji tam jus čia pakvietė?
Ką? Ne. Ji nieko nesakė. Ne. Kortos taip rodo.
Jas palik savo kvailiams, Zina.
Gerai. Tada pats nukelk.
Trys kortos, dvi sekundės.
Jei jau prašai.
Kritimas.
Artėja pavojus.
Turi priimt sprendimą.
Stentonai, ši korta - paskutinė.
Ji - lemianti.
Apversi ir sužinosi, kas bus.
Pakartasis.
Ji - apversta.
Bet tu vis tiek gali pats rinktis.
Pati sakydavai:
"Nėr tokio dalyko kaip bloga korta."
Kaip pažiūrėsi. Žiūrėk.
Aš ją pataisiau.
Pataisiau.
Įsivaizduokite jį.
Gerai.
Jis labai smarkiai jus mylėjo.
Labai aiškiai tai jaučiu.
Nors jūs sutardavote ne visais klausimais.
Ne, tai - tiesa. Nesutardavome.
- Galiu paliesti nuotrauką? - Taip.
Gal pavyks giliau jį išjausti.
Jis mirė akimirksniu.
Bet jis nori, kad žinotumėte, kad skausmo jis nejuto.
Jis nori jums pasakyti,
kad jam labai skaudu
žinoti, kad jūs jo taip liūdite, nes...
jis sako, kad jis...
Jis nori, kad jūs kuo aiškiausiai
turite žinoti, kad ateis metas, ir jūs vėl visi susitiksite.
Ar jis - čia?
Jis - čia? Galiu į jį kreiptis?
Kalbėkite.
Kai tu išėjai,
išsinešei visą gyvybę.
Tavo tėvas norėjo, kad eitum kariauti, aš - ne.
Bet be nieko likau tik aš viena.
Taip.
Atėjo penktos valandos klientas.
Kad niekas neužsirašęs.
Jis - čia.
Daktare.
Pone Karlailai.
Kas čia?
Jūsų pusė. Juk dalinamės per pusę.
Man nereikia. Gavau tai, ko prašiau.
Gaila, kad nematėte jų.
Dieve mano.
Manau, jie to nepamirš visą gyvenimą.
Ir, manau, kaskart jiems prisiminus,
istorija taps vis gražesnė.
Išgerkime. Už jūsų sėkmę.
Jis paprašė manęs
susitikti su jo draugu.
Su kuo gi?
Dar nepasakė, bet aš mąstau.
Gal turite seifą?
Turiu.
Galit jame juos palaikyti? Nenoriu, kad apie tai žinotų Molė.
Palaikykit kelias dienas.
Jei persigalvosite, pusė - jūsų.
Jei ne, viską pasiimsiu aš.
Jūs beveik manęs nepažįstate.
Aš puikiai jus pažįstu.
Žinau,
kad nesate geras žmogus.
Žinau tai,
nes ir pats nesu geras.
Nejaugi?
Taip.
Prašai formos.
Kas, jei rodau du?
Spalvą.
Puiku.
Aš - per griežtas.
Ne, tu teisus.
Tau reikia atsipūsti.
Darykime, ką tik tu nori.
Galim nueit pašokti?
- Žinoma. - Skambutis Stentonui Karlailui.
- Jei tik nori. - Galite atsiliepti vietine linija.
Nueisim šįvakar, po pasirodymo.
Aš čia mirštu, Stenai.
Aš myliu tave.
Taip.
Kimbalas nori supažindinti jus su Ezra Grindlu.
Grindlas trumpai lankėsi pas mane.
Jis - nestabilios psichikos. Neprognozuojamas.
Ar šlamančių turi?
Jis - labai turtingas. Labai galingas.
Ir labai uždaras.
Santykiai su Grindlu turės pasekmių.
Ilgalaikių.
Tuomet patarkite, kaip prie jo prieiti.
Paltą, skrybėlę ir pirštines - ant stalo.
Ištuštinkite kišenes.
Jokių pieštukų, rašiklių, raktų,
cigarečių ar žiebtuvėlių.
Iškelkite rankas.
Apsisukite.
Laikrodį ir žiedą.
Koks jūs nemandagus, drauge.
Ką?
Reikia sakyti "prašau".
Prašau.
Pone Karlailai.
Aš - Ezra Grindlas.
Duokite man savo švarką.
Prašau.
Aš nemėgstu rodytis viešumoje,
todėl dėkoju jums, kad pats pas mane atvykote.
Toks talentingas žmogus.
Jūs - labai malonus.
Drįsčiau tuo abejoti.
Sėskitės.
Kas čia?
Mūsų poligrafo versija.
Esate apie tai girdėję?
Jis dar vadinamas melo detektoriumi.
Norite patikrinti mane?
Būtent taip, teisingai.
Jis matuoja kraujospūdį,
prakaitavimą, nevalingus raumenų susitraukimus.
Nesu tikras, ar verta su tuo sutikti.
Esame susidūrę su gyvačių kerėtojais.
Tad išmokome su jais tvarkytis.
Prašau pakelti rankas.
Abejoju, ar tai būtina.
Galima pasitaisyti kaklaraištį?
- Aš stebėsiu. - Ačiū.
Kas, jei neišlaikysiu bandymo?
Neužbėkime įvykiams už akių.
Aš klausiu jūsų paprastų klausimų, kad susidarytume bendrą įspūdį.
Jūs atsakysite trumpais sakiniais ir tik absoliučią tiesą.
Absoliučią tiesą?
Galiu.
Taigi...
kaip galite trumpiau...
Kuo jūs vardu?
Stentonas Karlailas.
Kelinti dabar metai?
1941-ieji.
Puiku.
Kokia šiandien diena?
Trečiadienis, regis.
Kas yra JAV prezidentas?
Ruzveltas.
Labai gerai. Toliau...
Kaip galite trumpiau...
Ar esate tikras mediumas?
Taip, esu.
Skaitote mintis?
Taip.
Esant palankioms aplinkybėms.
Trumpai.
Prašyčiau atsakinėti trumpai.
Ar bendraujate su anapusybe?
Prieš pratęsiant...
Čia kažkas dar yra.
Dabar.
Moters dvasia.
Ji primygtinai prašosi bendrauti su...
ji nori su kažkuo kalbėti.
Su manim? Nori kalbėt su manim?
Su juo?
Su jumis, pone Grindlai.
Aš ne...
Ji mirė prieš daug metų.
Bet ten buvo...
Taip, su ja žuvo ir kita gyvybė.
Vaikas. Kūdikis.
Jūs privertėte ją persileisti, tiesa?
Ar man tęsti?
Ne.
Nereikia.
Prašau į mano kabinetą, ponai.
- Žadėjote suderinti aparatą. - Taip, pone.
Suderinote neteisingai?
- Ne, ne. - Ezra...
Buvo du ir du. Du melavo, du - ne.
Patylėk!
Atsakyk man į tai. Atsivedei jį tiesiai iš klubo.
Iš kur jis tai žino? Iš kur?
Na...
Jis užkibo.
Nepaisant visko.
Pas jį ten - kone fabrikas.
Ar jis paskambins?
Taip, jis paskambins.
Aš nepaėmiau pinigų.
Turi atsisakyt pinigų tam, kad gautum pinigų.
Dabar teks pasakyti man apie jį kažką ypatingo.
Ne. Nesakysiu.
Nuspėjau.
Aš - vienintelė, galėjusi tau suteikti tą informaciją.
Jei paslysi,
krisime mes abu.
Nebijok. Aš susitvarkysiu.
Tam tipui
mano žodžiai padarė įspūdį.
Manau, kad viskas bus gerai.
Sakyčiau, jam tai labai rūpi.
Nebijok, tavęs jie nesuseks.
Privalai žinoti,
kad jei tie žmonės supyksta,
tavo gyvenimas gali imti ir greitai sutrumpėti.
Kas tau atsitiko?
Gyvenimas.
Man atsitiko gyvenimas.
Pacientas Ezra Grindlas.
Ketvirta terapijos sesija.
Aš - visai vienas.
Pasimetęs.
Jaučiuosi pasimetęs.
Mano turtai - beprasmiai.
Galite smulkiau?
1901-ųjų gegužė.
Paskutinį sykį mačiau ją gyvą.
Aš ne...
"Doris Mė Keibl."
Negalėjau atsiimti jos kūno.
...turto registro numeris 28030.
Antraip būčiau žlugęs.
Taigi, mano meilė
buvo palaidota prasčiokų kape.
Dėkoju.
Štai kur tu.
Sakykite, koks jums susidarė įspūdis apie ją.
Merginą, kurią matėte bandymo metu.
Aš jos nemačiau.
Ji nesimaterializavo.
O tai įmanoma?
Tai truko labai trumpai, pone Grindlai.
Vadinkite mane Ezra.
Pajutau itin gilų liūdesį ir nuoskaudą.
Ji jus mylėjo.
Ir tą berniuką. Kūdikį.
Tai buvo berniukas?
Ar ji - šalia?
Ji visada arti.
Ar ši vieta jums svarbi? Šis sodas.
Taip. Aš jį sukūriau jos garbei.
Matote šiuos takelius ir suolelius?
Jai būtų patikę.
Jai patinka.
Jaučiu tai.
Brolau Ezra,
ji nori man kažką pasakyti.
Nieko nesuprantu.
Kartais jie taip viską sumala.
Raidė D.
Dorė? Dorė, tiesa?
Aš noriu pamatyt...
Aš privalau ją dar sykį pamatyti.
Padarysiu viską. Aš noriu, kad jūs...
- Materializuočiau ją? - Taip.
Ar nutuokiate, ko reikia, kad tai taptų įmanoma?
Mokėsiu po 10 000 dolerių už kiekvieną sesiją.
Pone Grindlai.
Jūsų nuodėmės - sunkios.
Jums tektų sunkiai dirbti
dvasiškai,
jei norite pelnyti šansą ją pamatyti ar pajusti.
Pinigų turiu daugiau nei man kada reikės.
O vilties - ne.
Ir manote, kad galite ją nupirkti?
Na,
nenoriu būt šiurkštus,
bet žinau, kad galiu.
Neabejoji, kad jai pavyks suvaidinti tą moterį?
Molei?
Ji - kietesnė už mane.
Viskas vyks naktį.
Ezrą parklupdysiu, liepsiu jam melstis ar panašiai.
Jis nejudės.
Kraujas. Jai teks krauju išsitepti rankas su suknelę.
Kuo šiurpiau ji atrodys, tuo mažiau Ezra norės ją čiupinėti.
Tavęs niekas nesulaikys.
Už mus.
"Brangi mama ir visi,
siunčiu šį laišką iš atrakcionų parko.
Ten mane nusivedė vaikinas, vardu Ezra.
Jis nufotografavo mane, kaip matai.
Perduok tėčiui, kad pasiilgau jūsų visų ir apkabink mažąją Dženę už mane.
Greit parašysiu. Su meile, Dorė."
Ji jo neišsiuntė.
Apie ką šneki?
Ji mirė po kelių dienų.
Tai - paskutinis jos laiškas, ir ji jo neišsiuntė.
Aš tau jį rodau ne todėl.
Jos šeima jo negavo.
Žiūrėk. Į ką ji tau panaši?
Pažvelk į jos veidą.
Čia - tu.
Aš materializuosiu tave seanso metu.
Nereikia, Stenai.
Mes nupirksime kostiumą, ilgų juodų plaukų peruką,
padarysim tokią pat šukuoseną.
Jis paguos savo sielą ir atleis sau.
Juk tą patį daro
pamokslininkai kiekvieną sekmadienį.
Ir man pavyko su teisėju Kimbalu.
Spėju, aš net išgelbėjau jų santuoką.
Aš manau, jis ją mylėjo, Stenai.
Juk supranti tai, tiesa?
Jis smarkiai kankinasi.
Mes galim jam suteikti viltį.
Užversk.
Jis nori tave matyti.
Neabejoju.
Užeik. Išgerk kavos.
Ar sėdėsi sniege?
Aš nesikandžioju.
Geriate kavą su grietinėle?
Ne, ačiū.
Ir man nereikia.
Aš nesuprantu, kodėl jis su tavim prasidėjo.
Tu - pigus, bičiuli.
Šarlatanas.
Bet žinok,
man jis brangus.
Aš esu už daug ką jam skolingas.
Ir jei esi nekvailas,
tai turėtų tave išgąsdinti.
Ji sako, kad jūs...
melavote jai.
Sumelavote savo vardą ir nepaėmėte jos kūno.
Ezra, neardykite rato.
Noriu ją matyti, noriu kalbėti su ja.
Išlaikykite ratą. Kantrybės.
Aš sumokėjau jums krūvą pinigų!
Jums metas man duoti
kažką daugiau nei kaltę.
Nes man nusibodo klausytis šio nesibaigiančio kalčių sąrašo.
Aš pats žinau, ką, po velnių...
aš padariau.
Štai ką padarysiu, jei tai dar ilgai truks.
- Ką tai reiškia? - Eime.
Sužinosite.
Būk čia ir repetuok.
- Gali paprašyt daugiau laiko? - Ne.
- Aš abejoju, Stenai. - Aš neabejoju. Laiko nebėra.
Užsidėk peruką ir suknelę.
Štai kaip ji guli.
Rankos - šalia kūno, delnais į viršų.
Aišku?
Kur eini?
Turiu viską paruošti.
Aš myliu tave.
Čarlzai.
Aš pagalvojau apie tai,
ką sakė ponas Karlailas tada
apie mūsų susitikimą su Džulijanu.
Pameni?
Taip, meile mano.
Džulijanai.
Mole?
Brangus Stenai.
Mole?
Kai skaitysi šį laišką, aš važiuosiu į rytus.
Aš nedarysiu to, ko manęs prašai.
Aš negaliu.
Mylėjau tave kaip mokėjau,
bet dabar supratau, kad tau niekad nebus gana.
Kad ir ko tavyje trūksta,
bet tik ne manęs.
Sunku su tuo susitaikyti,
bet nors ir skaudi ta tiesa, man ji reikalinga.
Gal kažkada jos prireiks ir tau.
Molė.
Velnias.
Mole.
Čia aš.
- Maniau, jau išvažiavai. - Atstok, Stenai.
- Palauk, mes... - Atstok.
Mole.
- Kur eini? - Nenoriu su tavim kalbėti.
Luktelėk. Perskaičiau tavo laišką, aš suprantu.
Aš tik noriu trumpai pakalbėti.
- Perskaitei? Puiku. - Klausyk...
Tu dvoki alkoholiu. Atstok nuo manęs.
Mole, negali dabar išeiti. Mes per giliai įklimpome.
- Ei! - Mole.
Nėra jokio "mes".
Ir jau seniai.
Nežinau, ką ten turi, bet su manim tu nebesidulkini!
Turbūt tai ta šalto veido kalė, kuri padarė tau įspūdį.
Ji tau atrodo kieta.
Bet ji tokia nėra, kaip ir tu.
Mole.
Mole, ji man tik teikė informaciją,
nes tu nenorėjai užsiimti vaiduokliais.
- Todėl ir slapukavau. - Ei, ką tai reiškia?
Nesikišk!
Tai - paskutinis kartas, pažadu.
Po to Kalėdos bus kiekvieną dieną.
Žinoma, visas pasaulis po kojomis.
Man baisu, Stenai.
Man irgi, Mole. Man baisu kiekvieną mielą dieną.
Taip baisu, kad kartais atrodo, jog negaliu kvėpuot.
Bet aš nepasiduodu, Mole.
Tik todėl išgyvenu.
Kartais ribą pamatai tik ją peržengęs.
Aš ją peržengiau, dabar suprantu.
Mole, visi mane paliko. Nepalik ir tu manęs, prašau.
Prašau.
Parodyk savo laikrodį.
Atsikratęs Andersono, atvesiu Ezrą prie suoliuko parke.
Prie atvirų vartų.
Lygiai aštuntą, Mole.
Ne anksčiau ir ne vėliau.
Įėjusi pro vartus, nueisi 20 žingsnių.
Aišku?
Kai jis pamatys tave, aš jį parklupdysiu
ir liepsiu melstis.
Ir kai tik jis užsimerks,
tu dink iš ten ir bus viskas.
Paprasta.
Supratau.
Gerai.
Pameni tą seną mano triuką?
Kai mano kūnu leisdavo elektros srovę?
Žinai, kaip aš ištverdavau?
Pirmais kartais man sutraukdavo raumenis.
Labai skaudėdavo.
Bet aš liepdavau sau nejausti.
Prisiversdavau kūną aptirpti.
Bet aš visada žinodavau savo ribą.
Kuomet man bus per daug.
Man dabar per daug.
Aš ten būsiu 8.00 val. ir padarysiu tai, ko prašai.
Dėl to, ką mes ketiname šįvakar padaryti
būtų gerai, jei mes liktume vieni.
Palik mus vienus.
Pone, neabejojate?
Taip, neabejoju. Viskas gerai.
Jūs turite tikėti.
Eime takeliu.
Žinant premjero Čerčilio pažadą
skelbti Britanijos karą Japonijai
pačiame Japonijos ir JAV priešpriešos įkarštyje.
Laukiame žinių iš Britanijos.
Aš jūsų nekaltinu,
noriu, kad žinotumėte tai.
Bet vis tik verčiau grįžkime į vidų.
Jūs prašėte išsivalyti sielą nuo nuodėmių?
Taip.
Aš to nepadariau.
Jūs padarysite tai dabar.
Jūs išsivalysite nuo nuodėmių ir melsite jos atleidimo.
Esu daręs tai, ko niekam nesu sakęs.
- Tai jai dabar ir pasakysite. - Ne, negaliu.
- Užsimerkite. - Aš negaliu.
Nusiraminkite.
Nereikia. Neverskite manęs.
Ir pasakykite jai.
Dore.
Dore...
Štai taip.
Gyvenime
esu įskaudinęs daugybę merginų.
Nežinau, kodėl.
Jose ieškojau tavęs
ar troškau atsikratyti savo pykčio.
Aš nežinau.
Ką jūs padarėte?
Aš nežinau.
Aš jas skaudinau.
Dore.
O Dieve. Ten ji.
Ten ji.
Kalba Bufalo studija.
Nutraukiame programą dėl ypatingos žinios.
Teisėjo Čarlzo Kimbalo ir jo žmonos Felicijos Kimbal kūnai
šiandien rasti su šautinėmis žaizdomis.
Šis nusikaltimas ar savižudybė sukrėtė visą miestą.
Ezra, jūs viską padarėte. To pakaks.
Atsiklaupkime ir pasimelskime.
Paprašykime...
Paleisk mane. Dore.
Ne, Ezra!
Dore. Ak, Dore...
Stenai, aš negaliu.
- Aš negaliu. Aš negaliu! - Ne, Dore!
Paleisk!
Dore.
Atleiskit.
Ką?
- Kas jūs? - Gerai.
Paleiskite ją.
Kas čia...
Paleiskite jos ranką.
Tu šlykštus niekše.
Niekše.
Aš tave sunaikinsiu.
Tave ir šitą kalę!
Andersonai!
Stenai.
Stenai!
O Dieve.
Bėk į mašiną.
Greičiau!
Pone.
Traukis!
Stenai, ką tu darai?
O Dieve! Ką tu padarei, Stenai?
Kodėl tu tai padarei? Stenai!
Stenai!
Mole, lipk iš mašinos.
Tegu galvoja, kad kažkas pavogė automobilį.
Į viešbutį grįžt negalim.
Nutilk.
Mole, jie norėjo mus užmušti.
Mole.
Mole!
Man tavęs nereikia!
Man tavęs nereikia, Mole!
- Ar kas matė tave čia ateinant? - Ne.
Juk nevažiavai taksi?
Ne, taksistai įsimena veidus. Ėjau pėsčiomis.
Ji neišlaikė. Sušikta boba. Man beveik buvo pavykę.
Čia - visi tavo pinigai.
Imk.
Turi kelias valandas?
Nepanikuok.
Ne.
Verčiau eisiu.
Gerai.
Aš tave myliu, Stenai.
Ką pasakei?
Ar persistengiau su emocijom?
Pacientas: Stentonas Karlailas. Paskutinė terapijos sesija.
Ką tu darai?
Visi - po vieną.
Kur pinigai?
Apie ką jūs, pone Karlailai?
Pinigai! Tu paėmei!
Pamėginkite suprasti.
Šios iliuzijos jau tampa liga.
Sušikta beprote.
Aš pasakysiu, kad mes kartu viską darėme.
Ką? Pasakykite.
Mes tai darėme kartu.
Atleiskite, pone Karlailai,
bet ar mes buvome susitikę ne šiame kabinete?
Liaukis. Ką tu darai?
Atėjote iš anksto neužsirašęs.
Mano sekretorė jus įleido.
Aš padariau viską, ką galėjau,
bet panašu, kad nutiko perkėlimas.
Manyje jūs ėmėte matyti savo meilužę ir motiną.
Mėginau pakreipti procesą.
Tačiau man nepavyko.
Simbolizmas - akivaizdus, pone Karlailai.
Jūsų labai įdomus santykis į vyresnius vyrus.
Ezra Grindlas, pavyzdžiui.
Dar tas vyriškis, kurį teigėte nužudęs atrakcionų parke.
Kodėl?
Kodėl tu šitaip?
Juk pinigai tau nerūpi.
Kaip tu mane nuvylei.
Ne, tu teisus. Pinigai man nerūpi.
Bet jie tau reiškia viską.
Koks tu menkas žmogelis.
Žmonių apgaut nepavyksta, Stenai.
Jie apsigauna patys.
Tu manai, kad esi geresnis už paprastus žmones?
Esi viso labo mužikėlis su tiesiais dantimis.
Manei, kad pergudrausi mane, Stenai?
Nieko tu nesupranti.
Ir ženklų tu neskaitai.
Ar nepastebėjai, kad mano rankinė - sunki?
Ar aš dabar pakankamai galinga, Stenai?
Taip, apsauga. Man reikia pagalbos.
Pas mane vyras.
Pacientas.
Greičiau ateikite!
Nagi, Stenai.
Manai, atimsi man kvapą?
Kaip jūs, daktare?
Gyvensiu.
Jau važiuoja.
Gerai. Užstumk.
Aš visą gyvenimą tavęs nekenčiau.
ZINA
Ei! Tau pakaks.
Arba mokėk
arba dink iš čia.
PASAULINIO GARSO AMBERSONO ATRAKCIONAI
Taip?
Kalbėk trumpai, aš užsiėmęs.
Patinka?
Nusipirkau atrakcione, nes jis užsidarė.
Dar ir radiją gavau.
Gimdamas jis pražudė savo motiną.
Enochas.
Įdomiai skamba.
Enochas.
Tai ko tau reikia?
Atleiskite man už tokią išvaizdą.
Sunkus metas išpuolė.
Bet aš turiu numerį,
kuris, neabejoju, jums bus naudingas.
Dirbai atrakcionuose?
Dveji metai mentalizmo šou.
Po du pasirodymus per dieną.
Pilnos salės.
- O, mentalizmas. - Taip, pone.
Atleisk, brolau. Bandyk kitur. Ne pas mus.
Galėčiau jums pademonstruoti.
Jėzau! Dvoki lyg būtum apsimyžęs.
Mums pijokai nereikalingi. Nešdinkis.
Nagi, lauk.
Kristau, palauk. Žinai?
Išgerkime, kaip kolegos. Eikš, sėsk.
Man nepatinka mentalizmas.
Labai senamadiška.
Šiais laikais reikia kažko naujo.
Sensacingo.
Aš turiu idėją.
Turiu vieną darbelį, kuriame gali pasimėginti.
Nieko prašmatnaus ir tavęs nemaldausiu, bet tai - darbas.
Galėsi nusipirk kavos su pyragu.
Turėsi sausą nakvynę. Ir išgert retsykiais.
- Ką pasakysi? - Sutinku, pone.
Vos šioks toks darbas.
Jis - laikinas, žinoma.
Kol susirasim naują padarą.
Ar žinai, kas yra padaras?
Ką pasakysi?
Kaip manai, susitvarkysi?
Pone...
aš gimęs šiam darbui.
KOŠMARŲ SKERSGATVIS
Vertė Egidija Tučkuvienė